
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 386 

30 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των προεκτιμώμενων αμοιβών για την 
εκπόνηση των μελετών δασοτεχνικής διευθέτη¬ 
σης χειμάρρων και την εκτέλεση των σχετικών 

τοπογραφικών εργασιών. 1 

Εκτάσεις κτήματος Άνω Χριστός Νομού Σερρών. 2 

Ρύθμιση εκτάσεων Αγίας Παρασκευής «Γέρακα» Νο¬ 
μού Αττικής. 3 

Ρύθμιση εκτάσεων Αγίου Νικολάου Νομού Χαλκιδι¬ 
κής. 4 


Α ΠΟΦΑΣΕΙ Σ 

Αριθμ. 85233/1674 (1) 


Καθορισμός των προεκτιμώμενων αμοιβών για την εκ¬ 
πόνηση των μελετών δασοτεχνικής διευθέτησης χει¬ 
μάρρων και την εκτέλεση των σχετικών τοπογρα- 
φικών εργασιών. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 16 του ν. 998/1979 «περί 
προστασίας δασών και δασικών εκτάσεων της χώρας» 
(ΦΕΚ 289 τ.Α729.12.1979). 

2. Την παράγραφο 2 του άρθρου 3 του π.δ. 437/1981 
«περί μελέτης και εκτελέσεως των δασοτεχνικών έρ¬ 
γων» (ΦΕΚ 120 τ.Α75.5.1981). 

3. Τις διατάξεις των άρθρων 222 και 224 του ν.δ. 
86/1969 «περί δασικού κώδικος» (ΦΕΚ 7 τ.Α7ΐ8.1.1969). 

4. Τις διατάξεις του ν. 3316/2005 περί «Ανάθεσης και 
εκτέλεσης δημοσίων συμβάσεων εκπόνησης μελετών 
και παροχής συναφών υπηρεσιών και άλλες διατάξεις» 
(ΦΕΚ 42/Α/2005). 

5. Την υπ’ αριθμ. ΔΜΕΟ/α/ο/1257/9.8.2005 (ΦΕΚ 1162/ 
Β/2005) απόφαση του Υπουργού Περιβάλλοντος Χω¬ 
ροταξίας και ΔημοσίωνΈργων περί «Εγκρισης Κανονι¬ 
σμού Προεκτιμώμενων Αμοιβών μελετών και υπηρεσιών 
κατά την διαδικασία της παρ. 7 του άρθρου 4 του ν. 
3316/2005» και την ΔΜΕΟ/α/ο/2361/30.12.2005(ΦΕΚ 58/ 
Β/2006) απόφαση του Υπουργού ΠΕΧΩΔΕ περί «Εγκρι¬ 
σης της Α' Βελτίωσης του Κανονισμού προεκτιμώμενων 


αμοιβών μελετών και υπηρεσιών κατά την διαδικασία 
της παρ. 7 του άρθρου 4 του ν. 3316/2005» και όπως 
κάθε φορά ισχύουν. 

6. Τον κανονισμό εκπόνησης μελετών δασοτεχνικής 
διευθέτησης χειμάρρων (ΚΕΜΔΔΧ), που εγκρίθηκε με 
την 247722/4375/6.12.1978 απόφαση του Υπ. Γεωργίας, με 
α) τις τεχνικές προδιαγραφές και το διάγραμμα ύλης 
των μελετών του αντικειμένου αυτού και β) τις προδι¬ 
αγραφές των σχετικών με τη δασοτεχνική διευθέτηση 
των ρευμάτων τοπογραφικών εργασιών. 

7. Την υπ’ αριθμ. 107128/984/8.8.2003 απόφαση του 
Υφυπουργού Γ εωργίας περί «Καθορισμού αμοιβής ανα¬ 
δοχών μελετητών εκπονήσεως μελετών δασοτεχνικής 
διευθέτησης χειμάρρων, την εκτέλεση των σχετικών 
τοπογραφικών εργασιών και την επίβλεψη της κατα¬ 
σκευής των έργων διευθέτησης». 

8. Την πρόταση του Διοικητικού Συμβουλίου του Γε¬ 
ωτεχνικού Επιμελητηρίου Ελλάδας (ΓΕΩΤΕΕ), που κα- 
ταχωρήθηκε στα πρακτικά της 12/8.9.2005 συνεδρίασής 
του και μας διαβιβάστηκε με το υπ’ αριθμ. 3219/22.9.2005 
έγγραφό του. 

9. Την υπ’ αριθμ. 53/12.12.2005 γνωμοδότηση του Τε¬ 
χνικού Συμβουλίου Δασών. 

10. Την υπ’ αριθμ. 132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων με θέμα «ανάθεση αρμοδιοτήτων στον Υφυ¬ 
πουργό Αγροτικής Ανάπτυξης και Τροφίμων Αλέξανδρο 
Κοντό» (ΦΕΚ 1533/τ.Β /14.10.2004), αποφασίζουμε: 

Στις περιπτώσεις ανάθεσης από τη δασική Υπηρεσία 
η από τις αναθέτουσες αρχές της παρ.9 του άρθρου 1 
του ν. 3316/2005, μελετών δασοτεχνικής διευθέτησης 
χειμάρρων και των σχετικών με αυτές τοπογραφικών 
εργασιών, βοηθητικών μελετών και εργασιών, εφαρ¬ 
μόζονται ως προς την προεκτιμώμενη αμοιβή τους, τα 
εξής: 

Αρθρο Ιο 
Γ ενικά 

1. Για τη σύνταξη των μελετών δασοτεχνικής διευ¬ 
θέτησης χειμάρρων και την εκτέλεση των αναγκαίων 
τοπογραφικών εργασιών εφαρμόζονται οι τεχνικές 
προδιαγραφές εκπόνησης μελετών διευθέτησης χει¬ 
μάρρων (ΤΠΕΜΔΧ) και οι τεχνικές προδιαγραφές τοπο- 
γραφικών εργασιών διευθέτησης χειμάρρων (ΤΠΤΕΔΧ), 
που περιέχονται στον κανονισμό εκπόνησης μελετών 

δασοτεχνικής διευθέτησης χείμαρρων, που εγκρίθηκε 
με την 24722/4375/6.12.1978 απόφαση του Υπ. Γεωργίας. 
Οι παραπάνω προδιαγραφές, για λόγους συντομίας, θα 
αναφέρονται ως ΤΠΕΜΔΧ και ΤΠΤΕΔΧ. 

2. Οι διατάξεις των άρθρων ΓΕΝ.1, ΓΕΝ.2, ΓΕΝ.3 και 
ΓΕΝ.4 του κανονισμού προεκτιμώμενων αμοιβών με¬ 
λετών και υπηρεσιών εφαρμόζονται ως έχουν. Όπου 
όμως γίνεται αναφορά σε προδιαγραφές νοούνται οι 
αντίστοιχες, για τις μελέτες δασοτεχνικής διευθέτησης 
των χειμάρρων. 

Άρθρο 2ο 

Αμοιβή τοπογραφικών εργασιών 

1. Για τις τοπογραφικές εργασίες, που περιγράφονται 
στις ΤΠΤΕΔΧ, εφαρμόζονται οι διατάξεις των άρθρων 
ΤΟΠ.1, ΤΟΠ.3 και ΤΟΠ.5Α του κανονισμού προεκτιμώμε¬ 
νων αμοιβών μελετών και υπηρεσιών, εκτός των τιμών 
του άρθρου ΤΟΠ.3, που ορίζονται στο 85% των ανα- 
γραφομένων. 

2. Για τις προβλεπόμενες, από το άρθρο 10 παρά¬ 
γραφος 4 του κανονισμού εκπόνησης μελετών Δασο¬ 
τεχνικής Διευθέτησης Χειμάρρων (ΚΕΜΔΔΧ) τομές, η 
προεκτιμώμενη αμοιβή ορίζεται: 

• Για τις τομές με κλίμακα τουλάχιστον 1:500, σε 411 
€. Το 1 ισούται με το άθροισμα των οριζόντιων μηκών 

των τομών I. σε εκατόμετρα (1 -=Σΐ). 

• Για τομές με κλίμακα μικρότερη από 1:500, σε 211 
€. Το 1 ισούται με το άθροισμα των οριζόντιων μηκών 

των τομών σε εκατόμετρα (1 -=Σΐ). 

Στις παραπάνω τιμές περιλαμβάνεται η λήψη των 
στοιχείων υπαίθρου με την αναγκαία ακρίβεια, η σήμαν¬ 
ση των τομών ώστε να εντοπίζονται εύκολα κατά την 
επαλήθευση και εφαρμογή της μελέτης και η σχεδίαση 
των τομών σε τόσα αντίτυπα, όσα και η μελέτη. 

Άρθρο 3ο 
Κατηγορίες έργων 

Γ ια τον καθορισμό της προεκτιμώμενης αμοιβής του 
μελετητή, τα έργα δασοτεχνικής διευθέτησης χειμάρ¬ 
ρων κατατάσσονται στις κατηγορίες I και II. 

Κατηγορία Ι:Έργα στις λεκάνες απορροής 

Στην κατηγορία αυτή υπάγονται τα έργα που κα¬ 
τασκευάζονται στις λεκάνες απορροής και σε μικρο- 
χαραδρώσεις τους με στόχο την σταθεροποίηση των 
εδαφών και τον περιορισμό της παραγωγής φερτών 
υλών (αποτροπή διαβρώσεων, γεωλισθήσεων, γεωκα- 
τακρημνίσεων, αποσαθρώσεων κ,λπ.), και τη βελτίωση 
των υδρολογικών συνθηκών (περιορισμός απορροής, 
αύξηση διήθησης, παραγωγή νερού). 

Τα έργα αυτά έχουν εκτατικό κυρίως χαρακτήρα και 
ενδεικτικά μπορεί να είναι: 

1. Φυτοκομικά εν γένει έργα, όπως αναδασώσεις, ανα- 
θαμνώσεις, αναχλοάσεις, επικαλύψεις με χορτοπλίνθους 
και οι συναφείς εργασίες (επιπέδωση πρανών, βαθμίδω- 
ση εδάφους, καλλιέργεια, κ.λπ.). Εδώ περιλαμβάνονται 
και οι περιφράξεις, που γίνονται για την προστασία 
τους. 

2. Ξύλινα αντιδιαβρωτικά έργα, νεκρά ή ζώντα, όπως 
κορμοφράγματα, κορμοδέματα, κλαδοδέματα, κλαδο¬ 
πλέγματα, κλαδοστρώματα, φακελώματα, κ.λπ. 

3. Αντιδιαβρωτικά έργα σε μικροχαραδρώσεις, από 
ξηρολιθοδομή, λιθοδομή με τσιμεντοκονία, σκυρόδε¬ 


μα, συρματόπλεχτα κιβώτια, συρματόπλεγμα δικτυωτό, 
κ.λπ. 

4/Εργα στη λεκάνη απορροής, για τον περιορισμό της 
διάβρωσης και τη συγκράτηση του απορρέοντος νερού, 
όπως χρήση εδαφοβελτιωτικών, αρόσεις, βαθμιδώσεις, 
τάφροι συγκράτησης του νερού της βροχής, κ.λπ. 

5. Τοίχοι για τη βαθμίδωση επικλινών εδαφών και την 
αντιστήριξή τους. 

6. Έργα αποστράγγισης επικίνδυνων για ολίσθηση 
εδαφών όπως δραίνα, έργα υδρομάστευσης και τάφροι 
επενδεδυμένοι ή μη για την απομάκρυνση του νερού 
και την αποτροπή του εμποτισμού των επικίνδυνων για 
ολίσθηση επιφανειών, αντιολισθητικά εμπόδια, κ.λπ. 

7. Τα πάσης φύσεως έργα αποτροπής των αποσα¬ 
θρώσεων και γεωκατακρημνίσεων και συγκράτησης 
των παραγόμενων υλικών σε κατάλληλες θέσεις της 
λεκάνης. 

Κατηγορία II:Έργα στις κοίτες 

Στην κατηγορία αυτή υπάγονται τα έργα που γίνο¬ 
νται στην κοίτη εκβολής, στον κώνο πρόσχωσης, στο 
λαιμό και σε άλλες σημαντικές χαραδρώσεις, με στόχο 
την ανάσχεση και την αποτροπή των πλημμυρών, τον 
περιορισμό των αξονικών και πρανικών διαβρώσεων, τη 
διαλογή και τη συγκράτηση των φερτών υλών σε κατάλ¬ 
ληλους χώρους των κοιτών και του κώνου, τη διάσπαση 
και μετατροπή της χειμαρρολάβας σε στερεοπαροχή 
και τον εμπλουτισμό των υπόγειων υδάτων. 

Ενδεικτικά στην κατηγορία αυτή υπάγονται: 

1. Τα πάσης φύσεως φράγματα, που κατασκευάζονται 
για τη μείωση της συρτικής δύναμης του νερού (αναβαθ¬ 
μοί) και τη σταθεροποίηση των κοιτών (ζωστήρες). 

2. Οι πάσης φύσεως πρόβολοι, που γίνονται για την 
αποτροπή των πρανικών διαβρώσεων. 

3. Τα πάσης φύσεως έργα αύξησης της αντοχής των 
κοιτών στη διάβρωση (κοιτοστρώσεις, επενδύσεις πρα¬ 
νών από ζώντα ή νεκρά υλικά, κ.λπ.). Εδώ περιλαμβά¬ 
νονται και οι φυτεύσεις που γίνονται κατά μήκος των 
πρανών κυρίως από υδρόφιλα είδη (πλατάνια, λεύκες, 
σκλήθρα, λυγαριές κ.λπ.). 

4. Τα πάσης φύσεως φράγματα συγκράτησης φερτών 
υλικών, όπως και αυτά διαλογής των. 

5. Τα φράγματα ανύψωσης της κοίτης για την απο¬ 
τροπή ολισθήσεων. 

6. Τα έργα διαμόρφωσης κατάλληλων κοιτών (ανα¬ 
χώματα, παράλληλοι τοίχοι, διευρύνσεις, εκβαθύνσεις, 
εκτροπές, ευθυγραμμίσεις, κ.λπ.). 

7. Τα έργα ανάσχεσης πλημμυρών (φράγματα ταμί¬ 
ευσης νερού και ρύθμισης της απορροής του, ώστε η 
παροχή να μη υπερβαίνει τα ασφαλή όρια, έργα αύξησης 
του χρόνου συρροής, κ.λπ.). 

8. Τα έργα εμπλουτισμού των υπόγειων υδάτων. 

9. Τα έργα στον κώνο πρόσχωσης περιορισμού της 
ροής σε ορισμένο χώρο και αποφόρτισης των υδάτων 
από τις φερτές ύλες. 

10. Τα έργα στην κοίτη εκβολής ασφαλούς διοχέτευ¬ 
σης των υδάτων στον τελικό αποδέκτη. 

11. Μικρά έργα οδοποιίας, που επηρεάζουν τη λειτουρ¬ 
γία των ρευμάτων, όπως ισόπεδες διαβάσεις, σωληνωτοί 
και πλακοσκεπείς - κιβωτοειδείς οχετοί. 

12. Έργα που επιβάλλουν οι οικολογικές και αισθητι¬ 
κές απαιτήσεις (βελτίωση της εμφάνισης των έργων, 
άνοδος ιχθύων, οξυγόνωση και βελτίωση της ποιότητας 
του νερού). 

Άρθρο 4ο 

Καθορισμός αμοιβής μελετών 

1/Ολα τα έργα μιας πλήρους (σύμφωνης με τον ΚΕΜ- 
ΔΔΧ, τις εγκύκλιες διαταγές και τις σύγχρονες επιστη¬ 
μονικές απαιτήσεις) μελέτης δασοτεχνικής διευθέτησης 
χείμαρρων θεωρείται ότι περιέχονται σε δύο το πολύ 
κατηγορίες, την κατηγορία I και την κατηγορία II. 

2. Η προεκτιμώμενη αμοιβή (Α) μιας πλήρους μελέτης 
ισούται με το άθροισμα της αμοιβής (Α) για τη μελέτη 
των έργων της κατηγορίας I και της αμοιβής (Α„) για τη 
μελέτη των έργων της κατηγορίας II (Α = Α, + Α Ν ). 

3. Η προεκτιμώμενη αμοιβή για τα έργα της κατηγο¬ 
ρίας I δίνεται από τον τύπο: 


2 

Α 7 =250 ·Ρ^ ·τ κ 


,όπου: 


Ρ : Το άθροισμα των επιμέρους επιφανειών, σε στρέμ¬ 
ματα, στις οποίες θα κατασκευαστούν έργα της κα¬ 
τηγορίας I. Η επιφάνεια Ρ αναφέρεται στην οριζόντια 
προβολή των επιμέρους επιφανειών. 

τ κ : Ο συντελεστής ετήσιας επικαιροποίησης, όπως γε¬ 
νικότερα καθορίζεται στο άρθρο ΓΕΝ.3 του κανονισμού 
προεκτιμώμενων αμοιβών μελετών και υπηρεσιών. 

4. ΡΙ προεκτιμώμενη αμοιβή για τα έργα της κατηγο¬ 
ρίας II δίνεται από τον τύπο: 


Α π =1000· 


ι Λ 


5 + 20-Ζ 3 + 2,5 ■ Ρ' 


τ οπού: 


Ι_: Το άθροισμα των οριζόντιων μηκών, σε χιλιόμετρα, 
των τμημάτων 3, των κοιτών που θα διευθετηθούν και 
του μήκους που αντιστοιχεί στα μεμονωμένα έργα 

(β) που θα μελετηθούν (ί=Σα. + ηι). 

Ρ: ΡΙ οριζόντια επιφάνεια της λεκάνης απορροής, σε 
τετραγωνικά χιλιόμετρα, που αντιστοιχεί σε όλα τα 3, 
τμήματα του Ρ και στις θέσεις κατασκευής των έργων 

<7 , 

ΡΙ Ρ αποτελειται απο το σύνολο των σημείων της επι¬ 
φάνειας του εδάφους, τα οποία τροφοδοτούν με νερό 
και φερτά υλικά τουλάχιστον ένα σημείο των τμημά¬ 
των 3 ( . ή κάποια από τις θέσεις κατασκευής των έργων 
β [ Αν με Τ συμβολίσουμε τις λεκάνες απορροής που 
αντιστοιχούν στο κάτω άκρο των τμημάτων 3. και στις 
θέσεις των έργων © η Ρ αποτελειται από το σύνολο 
των σημείων (λαμβάνονται υπόψη μία μόνο φορά) των 
/;. Με μαθηματικούς όρους η Ρ ισούται με την ένωση 
των ί. (λ=ή υ / 2 ...υ /). Σημειώνεται ότι η ένωση Ε δύο 
επιφανειών /; και ί ισούται με το άθροισμα της μιας και 
του εκτός αυτής τμήματος της άλλης (Ε=/.+(/.-/. Π/))). 

Τα Ρ και Ρ στρογγυλεύονται στα δύο δεκαδικά ψη¬ 
φία. 

τ κ : Ο συντελεστής ετήσιας επικαιροποίησης, όπως γε¬ 
νικότερα καθορίζεται στο άρθρο ΓΕΝ.3 του κανονισμού 
προεκτιμώμενων αμοιβών μελετών και υπηρεσιών. 

Αρθρο 5ο 

Αμοιβή μελέτης κατά στάδια 

ΡΙ αμοιβή για τη μελέτη δασοτεχνικής διευθέτησης 
χειμάρρων, όπως ορίστηκε στο άρθρο 4 της παρούσας, 


αναφέρεται και στα τρία στάδια μελέτης, προκαταρ¬ 
κτική, προμελέτη και οριστική μελέτη. 

1. Οι προμελέτες και οι οριστικές μελέτες, περιλαμ¬ 
βάνουν και τα επιπλέον στοιχεία του προηγούμενου 
σταδίου, όταν δεν έχει συνταχθεί. Ειδικά οι οριστικές, 
όταν συντάσσονται χωρίς να προηγηθεί προκαταρκτική 
και προμελέτη, περιλαμβάνουν τα επιπλέον στοιχεία 
και των σταδίων αυτών. 


2. ΡΙ αμοιβή Α κατανέμεται κατά στάδιο μελέτης σύμ¬ 
φωνα με τον παρακάτω πίνακα. 


α Ια 

Περίπτωση 

Αμοιβή για κάθε στάδιο 



προκαταρκτική 

προμελέτη 

οριστική 

1 

Μόνο οριστική 
μελέτη 

- 

- 

100% Α 

2 

Μόνο οριστική 
και προμελέτη 

- 

45% Α 

55% Α 

3 

Μόνο οριστική 
και προκαταρκτική 

15% Α 

- 

85% Α 

4 

Όλα τα στάδια 

15% Α 

30% Α 

55% Α 

5 

Μόνο προμελέτη 

- 

45% Α 

- 

6 

Μόνο προμελέτη 
και προκαταρκτική 

15% Α 

30% Α 

- 

7 

Μόνο 

προκαταρκτική 

15% Α 

- 

- 


3. Σε περίπτωση που επιβάλλεται να γίνει τροπο¬ 
ποίηση μέρους των εγκεκριμένων μελετών των προ¬ 
ηγούμενων σταδίων τότε, εκτός από την αμοιβή που 
αντιστοιχεί στο στάδιο της μελέτης που συντάσσεται, 
καταβάλλεται και πρόσθετη αμοιβή Α τ μόνο για τα έργα 
στα οποία αφορά η τροποποίηση. ΡΙ πρόσθετη αμοιβή 
υπολογίζεται ως εξής: 

• Σε περίπτωση σύνταξης οριστικής μελέτης: 


Α 


τ 


0,5 ■ 0,45 


-'-Α, 


+ ^·Α 

+ ι Α/ - 


λ 


• Σε περίπτωση σύνταξης προμελέτης: 


Α γ =0,5-0,15 


Κ 


ι 


-*-■Α Ι -\—-· Α η 

γ Α I 


Όπου: 

Ε τ : ΡΙ επιφάνεια που αντιστοιχεί στα έργα κατηγορίας 
I, τα οποία θα τροποποιηθούν. 

Ι_ τ : Το μήκος της κοίτης που αντιστοιχεί στα έργα 
κατηγορίας II, τα οποία θα τροποποιηθούν. 

Άρθρο 6ο 

Αμοιβή γενικού μελετητή 

Για την αμοιβή του γενικού μελετητή εφαρμόζονται, 
ως έχουν, οι διατάξεις του άρθρου ΓΕΝ.5 του κανονισμού 
προεκτιμώμενων αμοιβών μελετών και υπηρεσιών. 

Αρθρο 7ο 

Αμοιβή σύνταξης μελέτης ΣΑΥ - ΦΑΥ 

Για την αμοιβή εφαρμόζονται, ως έχουν, οι διατάξεις 
του άρθρου ΓΕΝ.6Α του κανονισμού προεκτιμώμενων 
αμοιβών μελετών και υπηρεσιών. 

Άρθρο 8ο 

Αμοιβή σύνταξης τευχών δημοπράτησης 

1. ΡΙ αμοιβή των τευχών δημοπράτησης καθορίζεται 

σύμφωνα με το άρθρο ΓΕΝ.7 του κανονισμού προε- 
κτιμώμενων αμοιβών μελετών και υπηρεσιών και τις 
παραγράφους 2 και 3, που ακολουθούν. 

2. Για τα τεύχη δημοπράτησης, Τεχνική περιγραφή, 
Ανάλυση Τιμών, Τιμολόγιο Μελέτης και Προϋπολογισμός 
Μελέτης, η αμοιβή περιλαμβάνεται στην αμοιβή του 
άρθρου 4 της παρούσας και συνεπώς δεν καταβάλλεται 
ιδιαίτερη. Για τα υπόλοιπα τεύχη δημοπράτησης, από 
τη γενική αμοιβή για όλα τα τεύχη, καταβάλλεται το 
μέρος, που αντιστοιχεί στο ποσοστό έκαστου. 

3. Στις περιπτώσεις ανάθεσης σύνταξης νέων τευ¬ 
χών δημοπράτησης (περίπτωση επικαιροποίησης), για 
κάθε νέο τεύχος, από τη γενική αμοιβή καταβάλλεται 
το μέρος, που αντιστοιχεί στο ποσοστό κάθε νέου τεύ¬ 
χους. 

Αρθρο 9ο 

Περιλαμβανόμενες στην αμοιβή της μελέτης δαπάνες 

1. Στην αμοιβή της μελέτης, όπως ορίστηκε στα 
προηγούμενα άρθρα 4 και 5, περιλαμβάνονται όλες οι 
απαιτούμενες δαπάνες, για τη σύνταξη της μελέτης 
σύμφωνα με τις ισχύουσες τεχνικές προδιαγραφές, τις 
εγκύκλιες διαταγές και τις σύγχρονες απαιτήσεις της 
επιστήμης. 

Ειδικά περιλαμβάνονται και τα γεωργοοικονομικά, οι¬ 
κονομικής σκοπιμότητας υδρολογικά, γεωργοτεχνικά, 
υδρογεωλογικά, γεωλογικά, γεωτεχνικά και εδαφολο- 
γικά στοιχεία, διακίνησης φερτών υλών, καθώς και τα 
στοιχεία των υφιστάμενων έργων, των υφιστάμενων και 
αναγκαίων μεταφορικών εγκαταστάσεων, στο βαθμό και 
στην έκταση που προβλέπονται από τις ΤΠΕΜΔΧ. 

Επίσης περιλαμβάνεται η σύνταξη των προβλεπόμε- 
νων σχεδίων και χαρτών ο στατικός και υδραυλικός 
υπολογισμός των έργων, καθώς και οι αναγκαίες μελέ¬ 
τες των ηλεκτρομηχανολογικών εγκαταστάσεων, που 
είναι απαραίτητες για τη λειτουργία των έργων. 

Στην αμοιβή Α περιλαμβάνεται και η υποβολή της 
μελέτης σε ψηφιακά αρχεία και έντυπη μορφή σε έξι 
(6) σειρές. 

2. Η αμοιβή για τις τοπογραφικές εργασίες (άρθρο 
2 της απόφασης), καλύπτει την αμοιβή όλων των προ- 
βλεπόμενων από τον ΚΕΜΔΔΧ τοπογραφικών εργασιών 
σχεδίων και χαρτών. 

Στην εξαιρετική περίπτωση που η αρτιότητα της με¬ 
λέτης δασοτεχνικής διευθέτησης απαιτεί, για κάποια 
έργα, την εκτέλεση τοπογραφικών εργασιών μη προ- 
βλεπόμενων από τις ΤΠΤΕΔΧ, οι τοπογραφικές αυτές 
εργασίες εκτελούνται και αμείβονται σύμφωνα με το 
Κεφάλαιο Α «Γεωδαιτικές, φωτογραμμετρικές, χαρτο- 
γραφικές, κτηματογραφικές και τοπογραφικές μελέτες» 
του κανονισμού προεκτιμώμενων αμοιβών μελετών και 
υπηρεσιών. 

3. Στην αμοιβή Α του άρθρου 4 της απόφασης δεν 
περιλαμβάνεται η αμοιβή για την μελέτη του δικτύου 
μεταφορικών εγκαταστάσεων προσπέλασης των έργων 
δασοτεχνικής διευθέτησης. Η μελέτη του δικτύου προ¬ 
σπέλασης των έργων, αν ανατεθεί, συντάσσεται σύμφω¬ 
να με τις ισχύουσες εκάστοτε τεχνικές προδιαγραφές 
των μελετών δασικών μεταφορικών εγκαταστάσεων και 
αμείβεται σύμφωνα με τη σχετική απόφαση προσδιορι¬ 
σμού της προεκτιμώμενης αμοιβής των μελετών αυτών 
(δασικών μεταφορικών εγκαταστάσεων). 


4. Στην αμοιβή του άρθρου 4 της απόφασης δεν πε¬ 
ριλαμβάνεται η αμοιβή, για την σύνταξη των αναγκαίων 
(στα πλαίσια της δασοτεχνικής διευθέτησης) μελετών 
ταμίευσης νερού για την κάλυψη υδατικών αναγκών. 
Διευκρινίζεται ότι τα έργα αυτά δεν αποσκοπούν στον 
εμπλουτισμό των υπόγειων υδάτων και τη ρύθμιση της 
απορροής (ανάσχεση), αλλά στη δημιουργία υδατικών 
αποθεμάτων για την αντιμετώπιση της λειψυδρίας. Εν¬ 
δεικτικά στα έργα αυτά περιλαμβάνονται οι λιμνοδε- 
ξαμενές, τα φράγματα-ταμιευτήρες και οι δεξαμενές 
(στέρνες), που μπορεί να είναι υπόγειες, επίγειες ή 
υπέργειες (υδατόπυργοι). 

Οι μελέτες των έργων αυτών συντάσσονται σύμφωνα 
με τις τεχνικές προδιαγραφές του π.δ. 696/1974 και 
αμείβονται σύμφωνα με το κεφάλαιο Ε «Μελέτες Υδραυ- 
λικών'Εργων» του κανονισμού προεκτιμώμενων αμοιβών 
μελετών και υπηρεσιών. 

Οι βοηθητικές μελέτες, εργασίες υπαίθρου, εργαστη¬ 
ριακές δοκιμές κ.λπ., που απαιτούνται για την άρτια 
σύνταξη των μελετών ταμίευσης νερού εκτελούνται 
σύμφωνα με τις οικείες τεχνικές προδιαγραφές και η 
αμοιβή τους καθορίζεται σύμφωνα με τα οριζόμενα στα 
κεφάλαια Ε, Η, Θ και I του κανονισμού προεκτιμώμενων 
αμοιβών μελετών και υπηρεσιών. 

Άρθρο 10ο 

Αμοιβή λοιπών απαιτούμενων μελετών και εργασιών 

Οι βοηθητικές μελέτες, οι έρευνες, οι βοηθητικές ερ¬ 
γασίες, οι ειδικές τοπογραφικές εργασίες και κάθε άλλη 
εργασία απαραίτητη για την άρτια σύνταξη της μελέτης 
δασοτεχνικής διευθέτησης χειμάρρων, πραγματοποι¬ 
ούνται σύμφωνα με τις οικείες τεχνικές προδιαγραφές 
και αν δεν υπάρχουν, σύμφωνα με τις απαιτήσεις του 
εργοδότη. 

Η αμοιβή για τις παραπάνω μελέτες και εργασίες, 
όταν προβλέπεται ιδιαίτερη, προσδιορίζεται από τις 
ισχύουσες διατάξεις. Αν δεν υπάρχει αντίστοιχη διάταξη 
αμοιβής, ορίζεται, κατά περίπτωση, από τον εργοδότη 
σύμφωνα με την παράγραφο 2 του άρθρου 4 του ν. 
3316/2005. 

Για τις ανάγκες εφαρμογής της παραπάνω παρα¬ 
γράφου θεωρείται ότι τα έργα δασοτεχνικής διευθέ¬ 
τησης χειμάρρων, κυρίως της κατηγορίας II, ανήκουν 
στα υδραυλικά του «Κεφαλαίου Ε'-Μελέτες Υδραυλικών 
Έργων» του κανονισμού προεκτιμώμενων αμοιβών με¬ 
λετών και υπηρεσιών. 

Άρθρο 11ο 

Αμοιβή μελέτης για τον έλεγχο υφιστάμενων έργων 

Η προεκτιμώμενη αμοιβή για τον έλεγχο της επάρκει¬ 
ας υφιστάμενων έργων καθορίζεται ως εξής: 

1. Αν τα υφιστάμενα έργα βρίσκονται μέσα στις επιμέ- 
ρους επιφάνειες (έργα κατηγορίας I) ή στα τμήματα των 
κοιτών (έργα κατηγορίας II) της μελέτης δασοτεχνικής 
διευθέτησης χειμάρρων, που αναθέτει ο εργοδότης, δεν 
καταβάλλεται ιδιαίτερη αμοιβή. 

2. Στην περίπτωση ανάθεσης ανεξάρτητης μελέτης 
επάρκειας υφιστάμενων έργων δασοτεχνικής διευθέ¬ 
τησης χειμάρρων, η προεκτιμώμενη αμοιβή ανέρχεται 
στο 20% της αμοιβής Α, που ορίζεται ως εξής: 

• Αν τα υφιστάμενα έργα ανήκουν στην κατηγορία I 
ή είναι διευθετημένα τμήματα κοιτών (τμήματα κοιτών 
βαθμιδωμένα με βάση την κλίση αντιστάθμισης ή εγκοι- 

χωμένα) το Α ισούται με την αμοιβή των έργων αυτών 
σύμφωνα με τα άρθρα 4 και 5 της απόφασης. 

• Για υφιστάμενα μεμονωμένα τεχνικά έργα εντός 
των κοιτών: 

2 

Α=·60ν 3 ·τ κ , όπου: 

V: Το άθροισμα των συμβατικών όγκων ν ί των υφιστά¬ 
μενων έργων. Το ν ; δίνεται από τον τύπο: 



Το π είναι ο πραγματικός όγκος του έργου, σε κυβικά 
μέτρα, και το σ συντελεστής εξαρτώμενος από το υλικό 
δομής του. Το σ για τα έργα από σκυρόδεμα, λιθοδομή 
και συρματόπλεχτα κιβώτια ισούται με 1,00. Στα χωμά¬ 
τινα και λιθόρριπτα λαμβάνεται ίσο με 5,00. 

Αρθρο 12ο 

Αμοιβή αναλόγως του χρόνου απασχόλησης 

Ισχύουν όσα προβλέπονται στο άρθρο ΓΕΝ.4 του κανονι¬ 
σμού προεκτιμώμενων αμοιβών μελετών και υπηρεσιών. 

Αρθρο 13ο 

Πληρωμή και ύψος αμοιβής 

Για την πληρωμή της αμοιβής και το ύψος της, για τα 
έργα του Δημοσίου και των ΝΠΔΔ, ισχύουν όσα προ- 
βλέπονται στο άρθρο 30 και στην παρ.10 του άρθρου 
42 του ν. 3316/2005 αντίστοιχα. 

Αρθρο 14ο 
Έναρξη ισχύος 

Η απόφαση αυτή θα εφαρμοστεί στις συμβάσεις, που 
θα συναφθούν μετά τη δημοσίευσή της στην Εφημε¬ 
ρίδα της Κυβερνήσεως. Οι προγενέστερες συμβάσεις 
εξακολουθούν να διέπονται από τις ισχύουσες γί αυτές 
διατάξεις μέχρι την πλήρη εκκαθάρισή τους. 

Από τις διατάξεις της παρούσας δεν προκύπτει δα¬ 
πάνη για τον κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 1403 (2) 

Εκτάσεις κτήματος Άνω Χριστός Νομού Σερρών. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του ν. 2732/1999 
(ΦΕΚ 154 Α') «Διεπαγγελματικές Οργανώσεις και άλλες 
διατάξεις» και της παραγράφου 5 του άρθρου 11 του ν. 
3147/2003 (ΦΕΚ 135 Α) «Ρύθμιση θεμάτων αγροτικής γης, 
επίλυση ζητημάτων αποκατασταθέντων και αποκαθι- 
σταμένων κτηνοτροφών και άλλες διατάξεις». 

β) του π.δ/τος 63/2005 (ΦΕΚ 98 Α'), με το οποίο κω- 
δικοποιήθηκαν σε ενιαίο κείμενο, μεταξύ άλλων και οι 
διατάξεις του ν. 1558/1985 (ΦΕΚ 137 Α') «Κυβέρνηση και 


κυβερνητικά όργανα», όπως αυτές τροποποιήθηκαν, συ¬ 
μπληρώθηκαν ή αντικαταστάθηκαν μεταγενέστερα. 

2) Την υπ’ αριθμ. Υ 132/11.10.2004 (ΦΕΚ 1533/τ.Β'/14.10.2004) 
απόφαση του Πρωθυπουργού και του Υπουργού Αγροτι¬ 
κής Ανάπτυξης και Τροφίμων «Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό». 

3) Τις υπ’ αριθμ. 3157/3.9.1999 και 4954/8.6.2005 αναφο¬ 
ρές της Δ/νσης Πολιτικής Γης Νομαρχιακής Αυτοδ/σης 
Σερρών, από τις οποίες προκύπτει ότι: 

α) Κατά την αρχική οριστική διανομή του αγροκτήμα¬ 
τος «Χριστός» Νομού Σερρών έτους 1930, τα υπ’ αριθμ. 
1136 και 506 τεμάχια, εμβαδού 112.062 τ.μ. και 126.312 
τ.μ. αντίστοιχα, διαχωρίστηκαν για τη δημιουργία των 
ανεξάρτητων μεταξύ τους συνοικισμών «Άνω» και «Κάτω 
Χριστός», για την εγκατάσταση γηγενών και προσφύ¬ 
γων. 

β) Με την υπ’ αριθμ. Δ4β/4789/1968 απόφαση του τότε 
Υπουργού Κοινωνικής Πρόνοιας διατάχθηκε η μετακίνη¬ 
ση των κατοίκων του συνοικισμού «Άνω Χριστός» στις 
εκτάσεις του συνοικισμού «Κάτω Χριστός», για λόγους 
κοινωνικοοικονομικούς, κατ’ επέκταση των ορίων του 
οικισμού «Άνω Χριστός». 

γ) Γ ια την κάλυψη των αναγκών αποκατάστασης των 
ενδιαφερομένων επεκτάθηκαν τα όρια του συνοικισμού 
«Κάτω Χριστός» επί των ομόρων κοινοχρήστων εκτά¬ 
σεων και έτσι με συνολικό πλέον εμβαδόν 278.308 τ.μ. 
ρυμοτομήθηκε και πραγματοποιήθηκε το έτος 1977 η 
οριστική διανομή των οικοπέδων στους ενδιαφερομέ¬ 
νους. Η κρίση των δικαιούχων οικοπεδικής αποκατά¬ 
στασης κατοίκων του μετακινηθέντος συνοικισμού «Άνω 
Χριστός» στις εκτάσεις του συνοικισμού «Κάτω Χριστός», 
έγινε με την υπ’ αριθμ. 76/1978 απόφαση της Επιτροπής 
Απαλλοτριώσεων Σερρών, μετά από προηγούμενη πα¬ 
ραίτησή τους από τις εκτάσεις του πρώτου συνοικισμού, 
εκτός από δύο ενδιαφερομένους, οι οποίοι δεν θέλησαν 
να παραιτηθούν. Με την ίδια απόφαση αποκαταστά¬ 
θηκαν επί οικοπέδου και οι κάτοικοι του συνοικισμού 
«Κάτω Χριστός», που στερούνταν οικοπέδου. 

δ) Με την μεταγενέστερη 25/1988 απόφαση της ίδι¬ 
ας Επιτροπής Απαλλοτριώσεων, η έκταση του εγκα- 
ταλειφθέντος συνοικισμού «Άνω Χριστός» κηρύχθηκε 
διαθέσιμη, πλην των οικοπέδων δύο ενδιαφερομένων, 
οι οποίοι δεν θέλησαν να παραιτηθούν και παρέμειναν 
σ’ αυτά, καθώς και των οικοπέδων, τα οποία φέρονταν 
διαχειριζόμενα από την Ανταλλάξιμη Υπηρεσία. 

4) Την από 7.5.1986 αναφορά του υπαλλήλου της Δ/ 
νσης Γεωργίας Σερρών, ο οποίος διενήργησε επιτόπια 
αυτοψία επί των εκτάσεων του εγκαταλειφθέντος συ¬ 
νοικισμού, από την οποία προκύπτει, ότι με την πάροδο 
των ετών, η έκταση του συνοικισμού αυτού, εμβαδού 
112.062 τ.μ., καταλήφθηκε από κατοίκους, οι οποίοι είτε 
εγκαταστάθηκαν εντός της μείζονος περιοχής του κτή¬ 
ματος «Χριστός», είτε προέρχονται εκτός αυτής, την 
περιέφραξαν και την βελτίωσαν με δενδροφυτείες ή 
και με κτίσματα, συμπεριφέρονται δε σαν ιδιοκτήτες 
των εκτάσεων αυτών, με αποτέλεσμα να δημιουργη- 
θεί νομική και πραγματική κατάσταση, η οποία να μην 
μπορεί να ανατραπεί. 

5) Το ότι οι περισσότεροι από τους αναγραφόμενους 
στην αναφορά του υπαλλήλου, ως κάτοχοι των εκτά¬ 
σεων, καθώς και οι διάδοχοί τους, δεν συγκεντρώνουν 

τις προϋποθέσεις παραχώρησης, κατά τις ισχύουσες 
διατάξεις της αγροτικής νομοθεσίας. 

6) Το ότι με τις προαναφερθείσες διατάξεις των άρ¬ 
θρων 26 παρ.1 του ν. 2732/1999 και 11 παρ. 5 του ν. 
3147/2003 παρέχεται στον Υπουργό Αγροτικής Ανάπτυ¬ 
ξης και Τροφίμων και στον αρμόδιο κατά περίπτωση 
Υπουργό, η δυνατότητα ρύθμισης, κατά παρέκκλιση των 
ορισμών των κειμένων διατάξεων, των υφιστάμενων 
εκκρεμοτήτων στα αναφερόμενα στις διατάξεις αυτές 
κτήματα, μεταξύ των οποίων περιλαμβάνεται και το 
κτήμα «Άνω Χριστός» Νομού Σερρών. 

7) Το ότι με την απόφαση αυτή δεν προκαλείται δα¬ 
πάνη σε βάρος των πιστώσεων του Κρατικού Προϋπο¬ 
λογισμού του Υπουργείου Αγροτικής Ανάπτυξης και 
Τροφίμων, αποφασίζουμε: 

1. Την οριστική παραχώρηση σε κάθε ενδιαφερόμενο, 
της έκτασης η οποία φέρεται να κατέχεται από αυτόν 
πριν την 31.12.2005, είτε με κτίσμα είτε με άλλου είδους 
βελτίωση. Η παραχώρηση γίνεται με απόφαση της Επι¬ 
τροπής απαλλοτριώσεων Σερρών, μετά από αυτοψία 
των μελών αυτής. 

Για την παραχώρηση των ανωτέρω εκτάσεων οφεί¬ 
λεται από τους ενδιαφερομένους τίμημα, που είναι ίσο 
με το 1/5 της αντικειμενικής αξίας των εκτάσεων και 
εξοφλείται σε τρεις (3) δόσεις. Εάν για τις εκτάσεις 
αυτές δεν έχει προσδιοριστεί αντικειμενική αξία, ισχύει 
η αγοραία αξία. Το τίμημα καταβάλλεται στην Αγροτική 
Τράπεζα της Ελλάδος και στον τηρούμενο σ’ αυτήν με 
υπ’ αριθμ. 452200003 ειδικό λογαριασμό. 

2. Ο σχετικός τίτλος κυριότητας εκδίδεται στο όνο¬ 
μα κάθε ενδιαφερομένου, που θα κριθεί δικαιούχος με 
την απόφαση της Επιτροπής Απαλλοτριώσεων και στον 
τύπο παραχωρητηρίου που έχει καθοριστεί με την υπ’ 
αριθμ. 1452/18.3.2005 (ΦΕΚ 421 τ.Β72005) απόφαση του 
Υπουργού Αγροτικής Ανάπτυξης και Τροφίμων και με¬ 
ταγράφεται με μέριμνα των ενδιαφερομένων. Από τον 
χρόνο της μεταγραφής του παραχωρητηρίου περιέρχε¬ 
ται η κυριότητα σε κάθε ενδιαφερόμενο. Σε περίπτωση 
που κατά την μεταγραφή του παραχωρητηρίου, δεν έχει 
εξοφληθεί το τίμημα, εγγράφεται επί των εκτάσεων 
αυτών πρώτη υποθήκη υπέρ του δημοσίου, η οποία και 
εξαλείφεται, μετά την ολοσχερή εξόφλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθμ. 5148 Π.Ε. (3) 

Ρύθμιση εκτάσεων Αγίας Παρασκευής «Γέρακα» 
Νομού Αττικής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του ν. 2732/1999 
(ΦΕΚ 154 Α') «Διεπαγγελματικές Οργανώσεις και άλλες 
διατάξεις» και της παραγράφου 5 του άρθρου 11 του 
ν. 3147/2003 (ΦΕΚ 135 Α') «Ρύθμιση θεμάτων αγροτικής 


γης, επίλυση ζητημάτων αποκατασταθέντων και αποκα- 
θισταμένων κτηνοτροφών και άλλες διατάξεις». 

β) του π.δ/τος 63/2005 (ΦΕΚ 98 Α'), με το οποίο κω- 
δικοποιήθηκαν σε ενιαίο κείμενο, μεταξύ άλλων και οι 
διατάξεις του νόμου 1558/1985 (ΦΕΚ 137 Α') «Κυβέρνηση 
και κυβερνητικά όργανα», όπως αυτές τροποποιήθηκαν, 
συμπληρώθηκαν ή αντικαταστάθηκαν μεταγενέστερα. 

γ) της παραγράφου 2 του άρθρου 15 του ν.δ/τος 
2535/1953 

2) Την υπ’ αριθμ. Υ 132/11.10.2004 (ΦΕΚ 1533/τ.Β'/14.10.2004) 
απόφαση του Πρωθυπουργού και του Υπουργού Αγροτι¬ 
κής Ανάπτυξης και Τροφίμων «Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό». 

3) Την υπ’ αριθμ. 6/1921 απόφαση της Επιτροπής Απαλ¬ 
λοτριώσεων Αθηνών, με την οποία εκδικάστηκε το απαλ- 
λοτριωθέν με τις διατάξεις του ν. 2052/1920 αγρόκτημα 
με την ονομασία «Γέρακας» Νομού Αττικής. 

4) Την υπ’ αριθμ. 2994/21.3.1984 απόφαση του Νομάρχη 
Διαμερίσματος Ανατολικής Αττικής, με την οποία πα- 
ραχωρήθηκαν στο Δήμο Αγίας Παρασκευής, σύμφωνα 
με την ανωτέρω διάταξη του άρθρου 15 παρ. 2 του ν. 
δ/τος 2535/1953, τα αναφερόμενα σ’ αυτήν 16 τεμάχια 
της κυρωθείσης οριστικής διανομής έτους 1951 του 
αγροκτήματος «Γέρακα» Νομού Αττικής, προκειμένου 
να εκτελεστούν σ’ αυτά έργα κοινής ωφέλειας. 

5) Το γεγονός ότι όπως προκύπτει από τα στοιχεία του 
σχετικού φακέλου τα περιλαμβανόμενα στην ανωτέρω 
απόφαση του Νομάρχη τεμάχια εμπίπτουν τα μεν 12 
στην περιοχή «Πευκάκια» του Δήμου Αγίας Παρασκευής, 
τα δε υπόλοιπα 4 στην περιοχή «Παράδεισος - Κοντό- 
πευκο» του ίδιου Δήμου, τα οποία εντάχθηκαν, τα μεν 
πρώτα στο εγκεκριμένο σχέδιο του Δήμου το έτος 1987 
(ΦΕΚ 176 Δ'), τα δε δεύτερα ήταν ήδη ενταγμένα από το 
έτος 1971( ΦΕΚ 65 Δ'), στο εγκεκριμένο σχέδιο του Δή¬ 
μου αυτού, γεγονός το οποίο αγνοούσε η Υπηρεσία. 

6) Το ότι ήδη από το έτος 1979, για τις παραχωρήσεις 
εποικιστικών εκτάσεων προς νομικά πρόσωπα δημόσιου 
ή ιδιωτικού δικαίου, που εκπληρούν κοινωφελή σκοπό 
δεν εφαρμόζονται οι διατάξεις του άρθρου 15 παρ. 2 του 
ν. 2535/1953, αλλά αυτές του άρθρου 6 του ν. 994/1979, 
οι οποίες καθορίζουν, συγκεκριμένα, το όργανο παρα¬ 
χώρησης των εκτάσεων, ανάλογα με το εμβαδόν των 
παραχωρούμενων εκτάσεων, επιπροσθέτως δε ορίζουν 
την υποχρέωση εκπλήρωσης του σκοπού, για τον οποίο 
παραχωρούνται οι εκτάσεις. Επομένως και για την πα¬ 
ραχώρηση των εκτάσεων αυτών θα έπρεπε να τηρηθεί 
η διαδικασία του άρθρου 6 του ν. 994/1979. 

7) Το γεγονός ότι κατά το μεγαλύτερο μέρος τα τε¬ 
μάχια αυτά φέρονται να έχουν αγορασθεί ήδη από το 
έτος 1920 με συμβολαιογραφικά έγγραφα από ιδιώτες 
από την τέως ιδιοκτήτρια Ιερά Μονή Πεντέλης. Στη συ¬ 
νέχεια επακολούθησαν και άλλες συμβολαιογραφικές 
πράξεις, πολύ πριν την παραχώρηση των τεμαχίων αυ¬ 
τών στον Δήμο Αγίας Παρασκευής, όλες δε οι πράξεις 
αυτές έχουν μεταγράφει στα οικεία βιβλία μεταγραφών. 
Στα περισσότερα τεμάχια, όπως αυτά αγοράστηκαν 
από τους ιδιοκτήτες τους, έχουν ανεγερθεί κτίσματα 
σημαντικής αξίας ακόμη και πολυώροφα, με συνέπεια 
να δημιουργηθεί τέτοια πραγματική κατάσταση η ανα¬ 
τροπή της οποίας να μην είναι δυνατή. Επί πλέον η 
μελέτη που εκπονήθηκε για την ένταξη της ευρύτερης 
περιοχής στο σχέδιο και οι δρόμοι ακόμη που δημιουρ- 

γήθηκαν, δεν έθιξαν την κατά τον ανωτέρω τρόπο δημι- 
ουργηθείσα πραγματική κατάσταση. Με βάση μάλιστα 
τη μελέτη πολεοδόμησης, ο Δήμος Αγίας Παρασκευής 
προέβη στη δημιουργία κοινόχρηστων χώρων, όπως 
δρόμων, πλατειών κ.λπ., σε αρκετά από τα τεμάχια που 
του παραχωρήθηκαν, χωρίς να θίξει τα ανεγερθέντα 
κτίσματα. 

8) Τα από 22.10.2003,20.7.2005 και 1.9.2005 υπομνήματα 
των ενδιαφερομένων, κατοίκων στη θέση «Πευκάκια» 
του Δήμου Αγίας Παρασκευής καθώς και τους κτημα- 
τολογικούς πίνακες, που συντάχθηκαν με μέριμνα των 
ενδιαφερομένων, στους οποίους αναλυτικά εμφανίζεται 
η δημιουργηθείσα από πολλών ετών νομική και πραγ¬ 
ματική κατάσταση, επί των τεμαχίων του απαλλοτριω- 
θέντος αγροκτήματος «Γέρακα», τα οποία αποτέλεσαν 
αντικείμενο παραχώρησης και περιλαμβάνονται στην 
αριθ. 2994/21.3.1984 απόφαση του Νομάρχη Ανατολικής 
Αττικής. 

9) Το τοπογραφικό Διάγραμμα με κλίμακα 1:2000, που 
υποβλήθηκε από τον Δήμο Αγίας Παρασκευής και στο 
οποίο εμφανίζονται με κίτρινο χρώμα και κατά οικοδο¬ 
μικό τετράγωνο οι εκτάσεις, οι οποίες έχουν αξιοποιηθεί 
από τον Δήμο Αγίας Παρασκευής ως κοινόχρηστοι ή 
κοινωφελείς χώροι και με κόκκινο χρώμα τα τμήματα 
των τεμαχίων, τα οποία εντάχθηκαν στα οικοδομικά 
τετράγωνα και είναι αγορασμένα και αξιοποιημένα από 
τους ενδιαφερομένους. 

10) Το υπ’ αριθμ. 863/15.3.2004 έγγραφο της Δ/νσης 
Πολιτικής Γης του Υπουργείου μας προς τον Δήμο Αγίας 
Παρασκευής. 

11) Τα υπ’ αριθμ. 5118/19.2.2004 και 20353/3.10.2005 
έγγραφα του Δήμου Αγίας Παρασκευής, με τα οποία 
προτείνει την τακτοποίηση του θέματος των εκτάσεων, 
όπως αυτές εμφανίζονται να κατέχονται κατά εμβα¬ 
δόν και οικοδομικό τετράγωνο στον συνημμένο στο 
τελευταίο έγγραφό του κτηματολογικό πίνακα καθώς 
και στο τοπογραφικό διάγραμμα με κλίμακα 1:2.000 με 
κόκκινο χρώμα, οι οποίες εμπίπτουν στα τεμάχια που 
του παραχωρήθηκαν με την υπ’ αριθμ. 2994/21.3.1984 
απόφαση του Νομάρχη Ανατολικής Αττικής. 

12) Το γεγονός ότι: α) οι εκτάσεις αυτές κατέχονται 
ήδη από τον χρόνο της αγοράς τους (1920) αρχικά από 
τους αγοραστές και αργότερα από τους καθολικούς 
ή ειδικούς διαδόχους τους β) η διαμορφωθείσα αυτή, 
όπως προαναφέρθηκε, νομική και πραγματική κατάστα¬ 
ση, εν όψει και της παρόδου τόσο μεγάλου χρονικού 
διαστήματος δεν μπορεί να ανατραπεί, γ) οι κάτοχοι 
των εκτάσεων αυτών συμπεριφέρονται στις εκτάσεις 
αυτές ως ιδιοκτήτες και δ) η επίλυση του ζητήματος 
αυτού με τις ισχύουσες διατάξεις της αγροτικής νομο¬ 
θεσίας δεν είναι δυνατή. 

13) Την παρεχόμενη με τις προαναφερθείσες διατάξεις 
των άρθρων 26 παρ. 1 του ν. 2732/1999 και 11 παρ. 5 του 
ν. 3147/2003 στον Υπουργό Αγροτικής Ανάπτυξης και 
Τροφίμων και στον αρμόδιο κατά περίπτωση Υπουργό, 
δυνατότητα ρύθμισης, κατά παρέκκλιση των ορισμών 
των κειμένων διατάξεων, των υφιστάμενων εκκρεμοτή¬ 
των στα αναφερόμενα στις διατάξεις αυτές κτήματα, 
μεταξύ των οποίων περιλαμβάνονται και οι εκτάσεις 
Αγίας Παρασκευής του κτήματος «Γέρακα» Δήμου Αγίας 
Παρασκευής Νομού Αττικής. 

14) Το ότι με την απόφαση αυτή δεν προκαλείται 
δαπάνη σε βάρος των πιστώσεων του Κρατικού Προϋ¬ 


πολογισμού του Υπουργείου Αγροτικής Ανάπτυξης και 
Τροφίμων, αποφασίζουμε: 

1. Την παραχώρηση σε κάθε ενδιαφερόμενο, ο οποίος 
αναγράφεται στον Κτηματολογικό Πίνακα, που υποβλή¬ 
θηκε με το υπ’ αριθμ. 20353/3.10.2005 έγγραφο του Δήμου 
Αγίας Παρασκευής, της έκτασης η οποία εμφανίζεται ως 
κατεχόμενη από τον καθένα με συγκεκριμένο εμβαδόν 
και οικοδομικό τετράγωνο και κατά το ποσοστό συνιδι- 
οκτησίας του σε αυτήν, ανακαλούμενης της υπ’ αριθμ. 
2994/21.3.1984 απόφασης του Νομάρχη Ανατολικής Αττι¬ 
κής ως προς το εμβαδόν των εκτάσεων αυτών, οι οποίες 
μαζί με άλλες, αποτέλεσαν αντικείμενο παραχώρησης 
προς τον Δήμο Αγίας Παρασκευής, για την εκτέλεση 
έργων κοινής ωφέλειας και συγκεκριμένα: 


Αριθμ. 

τεμ. 

διανομής 

Συνολικό 

εμβαδό 

τεμαχίου 

(μ 2 ) 

Τμήμα τεμαχίου εντός Ο.Τ. | 

Αριθμ. 

Ο.Τ. 

Εμβαδά 

οικοπέδου 

(μ 2 ) 

Ονοματεπώνυμο δικαιούχου 
και 

ποσοστό ιδιοκτησίας 

2938 

4100,0 

455 

456,42 

Κοκοραύ-Δουκα Ξανθή 50% 
Αλευράς Ιωάννης 50% 

454 

220,96 

(α) 

Κιντή Βασιλική 50% 

Κιντή Ιωάννα 50% 

454 

215,16 

(β) 

Κονταγεώργη - Κοσμά 
Χρυσούλα 25% 

Κοσμάς Κων/νος 37,5% 

Κοσμάς Μιχάλης 37,5% 

3043 

440,0 

398 

440,00 

(α) 

Παπαγεωργίου Μαρία 50% 
Παπαγεωργίου Μαριέττα 50% 

3040 

1010,0 

398 

1005,16 

(β) 

Μιχελάκη Ελένη 50% 

Μιχελάκης Αθανάσιος 50% 

3036 

1000,0 

398 

1000,00 

(Υ) 

Αφοί Μπισκίνη Α.Ε. 48% 
Κόχιλα-Ανδρέου Μαρία 52% 
(απεβίωσε, κληρονόμος της ο 
Μανώλης Σταμάτιος) 

3033 

1540,0 

398 

880,00 

(δ) 

Ανδρέου Κων/νος 62,5% 
Ανδρέου Αθανάσιος 37,5% 
(απεβίωσε, κληρονόμος του η 
Κόλλα - Ανδρέου Αικατερίνη) 

3044 

700,0 

377 

286,89 

(α) 

Τάτση Αθηνά 50% 

Τάτσης Ιωάννης 50% 

377 

106,96 

(β) 

Καρύδας Ευστάθιος 100% 

3730 

670,0 

387 

199,46 

(α) 

Βασιλείου Γιαννούλα 100% 

387 

232,20 

_(β)_ 

Παλκόγλου Νικόλαος 100% 


2. Για την παραχώρηση των ανωτέρω εκτάσεων οφεί¬ 
λεται από τους ενδιαφερομένους τίμημα, ίσο με το 1/5 
της αντικειμενικής αξίας των εκτάσεων, το οποίο και 
καταβάλλεται σε πέντε (5) ίσες, ετήσιες, άτοκες δόσεις 
στην Αγροτική Τράπεζα της Ελλάδος και στον τηρούμενο 
σ’ αυτήν με υπ’ αριθμ. 452200003 ειδικό λογαριασμό. 

3. Περίληψη της απόφασης αυτής, μαζί με τον Κτημα- 
τολογικό Πίνακα και το Διάγραμμα 1:2.000, στο οποίο 
με κόκκινο χρώμα εμφανίζονται τα ανωτέρω τμήματα 
των εκτάσεων, αποτελούν τον μεταγραπτέο υπέρ των 
ενδιαφερομένων στο οικείο Υποθηκοφυλακείο, τίτλο κυ¬ 
ριότητας. Κατά τη μεταγραφή της ανωτέρω απόφασης 
εγγράφεται, για το τυχόν οφειλόμενο τίμημα, πρώτη 
υποθήκη υπέρ του δημοσίου, η οποία και εξαλείφεται, 
μετά την ολοσχερή εξόφλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 853 Π.Ε. (4) 

Ρύθμιση εκτάσεων Αγίου Νικολάου Νομού Χαλκιδικής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του ν.2732/1999 
(ΦΕΚ 154 Α') «Διεπαγγελματικές Οργανώσεις και άλλες 
διατάξεις» και της παραγράφου 5 του άρθρου 11 του ν. 
3147/2003 ( ΦΕΚ 135 Α') «Ρύθμιση θεμάτων αγροτικής 
γης, επίλυση ζητημάτων αποκατασταθέντων και αποκα- 
θισταμένων κτηνοτροφών και άλλες διατάξεις». 

β) του ν. 1558/1985 (ΦΕΚ 137 Α') «Κυβέρνηση και κυβερ¬ 
νητικά όργανα», όπως τροποποιήθηκε. 

2) Την υπ’ αριθμ. Υ 132/11.10.2004 (ΦΕΚ 1533 τ. Β'/ 
14.10.2004) απόφαση του Πρωθυπουργού και του Υπουρ¬ 
γού Αγροτικής Ανάπτυξης και Τροφίμων «Ανάθεση αρ¬ 
μοδιοτήτων στον Υφυπουργό Αγροτικής Ανάπτυξης και 
Τροφίμων Αλέξανδρο Κοντό». 

3) Την υπ’ αριθμ. 114215/25.9.1924 απόφαση του Υπουρ¬ 
γού Γεωργίας με την οποία απαλλοτριώθηκε, προς απο¬ 
κατάσταση ακτημόνων καλλιεργητών, το αγρόκτημα 
«Μετόχι Ξενοφώντος» της Ιεράς Μονής Ξενοφώντος 
Αγίου Όρους, κείμενο στην κτηματική περιοχή της τότε 
Κοινότητας Αγίου Νικολάου, σήμερα Δημοτικού Διαμε¬ 
ρίσματος, Δήμου Σιθωνίας Ν. Χαλκιδικής. 

4) Την, με βάση την ανωτέρω υπουργική απόφαση, 
εκδοθείσα υπ’ αριθμ. 29/1931 απόφαση της Επιτροπής 
Απαλλοτριώσεων Χαλκιδικής, με την οποία εκδικάσθηκε 
το απαλλοτριωθέν ως άνω αγρόκτημα και κρίθηκαν οι 
δικαιούχοι αποκατάστασης ακτήμονες καλλιεργητές. 

5) Τα στοιχεία α) της γενομένης κατά το έτος 1932 
προσωρινής διανομής των απαλλοτριωθεισών εκτάσεων 
εκ μέρους του Συνεταιρισμού Αποκατάστασης Ακτημό¬ 
νων Καλλιεργητών Αγίου Νικολάου προς τα μέλη του, 
β) της κατά το έτος 1981 οριστικής διανομής του κτήμα¬ 
τος, σύμφωνα με την οποία οι κριθέντες με την 29/1931 
απόφαση της Επιτροπής Απαλλοτριώσεων Χαλκιδικής 
δικαιούχοι κλήρου, εγκαταστάθηκαν στις εκτάσεις, όπως 
αυτές διαχωρίστηκαν υπέρ αυτών, κατά την ανωτέρω 
προσωρινή διανομή εκ μέρους του Συνεταιρισμού, τις 
οποίες και κατέχουν. 

6) Το ότι οι εκτάσεις που απέμειναν ως διαθέσιμες, 
μετά την κατά τ’ ανωτέρω οριστική διανομή έτους 1981 
και εγκατάσταση των κληρούχων στις εκτάσεις τους, 
κατέχονταν και καλλιεργούνταν από μη κληρούχους, γί 
αυτό και στα σχετικά κτηματολογικά στοιχεία γράφτη¬ 
καν «ως διαθέσιμες, κατεχόμενες από μη κληρούχους». 
Στον πίνακα δε, που συντάχθηκε από την Τοπογραφι- 
κή Υπηρεσία Νομαρχιακής Αυτοδιοίκησης Χαλκιδικής, 
εμφανίζονται τα ονοματεπώνυμα των κατόχων ή των 
καθολικών ή ειδικών διαδόχων τους, καθώς και ο συγκε¬ 
κριμένος αριθμός τεμαχίου και το εμβαδόν αυτού. 

7) Το ότι οι περισσότεροι από τους αναγραφόμενους 
ως κάτοχοι των εκτάσεων δεν συγκεντρώνουν τις προ¬ 
ϋποθέσεις παραχώρησης, κατά τις ισχύουσες διατάξεις 
της αγροτικής νομοθεσίας, με την πάροδο δε πεντηκο¬ 
νταετίας και πλέον από την οριστική διανομή του κτή¬ 


ματος έχει δημιουργηθεί τέτοια νομική και πραγματική 
κατάσταση, η οποία δεν μπορεί να ανατραπεί. 

8) Τα υπ’ αριθμ. 26803/21.8.1990 και 07/1177/8.10.1999 
έγγραφα της Δ/νσης Πολιτικής Γης και Τοπογραφήσε- 
ων της Νομαρχιακής Αυτοδιοίκησης Χαλκιδικής, με τα 
οποία προτείνει την, κατά παρέκκλιση των σχετικών 
διατάξεων της αγροτικής νομοθεσίας, ρύθμιση του θέ¬ 
ματος αυτού. 

9) Τα υπ’ αριθμ. 13096/22.12.2004 και 583/28.1.2002 έγ¬ 
γραφα του Δήμου Σιθωνίας Χαλκιδικής, με τα οποία 
και με τους λόγους που αναφέρονται σ’ αυτά, ζητά την 
επίσπευση της διαδικασίας τακτοποίησης της υφιστά¬ 
μενης στις εκτάσεις αυτές εκκρεμότητας. 

10) Την με τις προαναφερθείσες διατάξεις των άρθρων 
26 παρ.1 του ν. 2732/1999 και 11 παρ. 5 του ν. 3147/2003 
παρεχόμενη στον Υπουργό Αγροτικής Ανάπτυξης και 
Τροφίμων και στον αρμόδιο κατά περίπτωση Υπουργό, 
δυνατότητα ρύθμισης, κατά παρέκκλιση των ορισμών 
των κειμένων διατάξεων, των υφιστάμενων εκκρεμοτή¬ 
των στα αναφερόμενα στις διατάξεις αυτές κτήματα, 
μεταξύ των οποίων περιλαμβάνεται και το κτήμα Αγίου 
Νικολάου Νομού Χαλκιδικής. 

11) Το ότι με την απόφαση αυτή δεν προκαλείται δα¬ 
πάνη σε βάρος των πιστώσεων του Κρατικού Προϋπο¬ 
λογισμού του Υπουργείου Αγροτικής Ανάπτυξης και 
Τροφίμων, αποφασίζουμε: 

1. Την παραχώρηση των εκτάσεων, όπως αυτές εμ¬ 
φανίζονται στον πίνακα διανομής έτους 1981 του αγρο¬ 
κτήματος Αγίου Νικολάου Χαλκιδικής, που συντάχθηκε 
από την Τοπογραφική Υπηρεσία Νομαρ/κής Αυτ/σης 
Χαλκιδικής, προς τους αναγραφόμενους στον πίνακα 
αυτό κατόχους των εκτάσεων. 

2. Η παραχώρηση των κατά τ’ ανωτέρω εκτάσεων 
θα γίνει με απόφαση της Επιτροπής Απαλλοτριώσεων 
Χαλκιδικής, μετά από αίτηση των ίδιων των ενδιαφερο¬ 
μένων ή των καθολικών ή ειδικών διαδόχων τους, που θα 
υποβληθεί στη Δ/νση Πολιτικής Γης καιΤοπογραφήσεων 
της Νομαρ/κής Αυτοδιοίκησης Χαλκιδικής. 

3. Για την παραχώρηση των εκτάσεων οφείλεται από 
τους ενδιαφερομένους τίμημα, ίσο με το 1/5 της αγοραί¬ 
ας αξίας των εκτάσεων, το οποίο εξοφλείται σε πέντε 
ίσες, ετήσιες, άτοκες δόσεις και καταβάλλεται στην 
Αγροτική Τράπεζα της Ελλάδος και στον τηρούμενο σ’ 
αυτήν με υπ’ αριθμ. 452200003 ειδικό λογαριασμό. 

3. Μετά την ολοσχερή εξόφληση του τιμήματος των 
κατά τα ανωτέρω παραχωρούμενων εκτάσεων, εκδίδε- 
ται ο σχετικός τίτλος κυριότητας στο όνομα καθενός 
από τους ενδιαφερομένους, στον τύπο παραχωρητηρίου 
που έχει καθοριστεί με την αριθ. 5282/11.1.2005 απόφαση 
του Υπουργού Αγροτικής Ανάπτυξης και Τροφίμων. Η 
μεταγραφή των οριστικών τίτλων κυριότητος γίνεται 
με μέριμνα των ενδιαφερομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

